open-index/open-wikipedia-markdown huggingface dataset:
Oddbjørn Skartun

**Oddbjørn Skartun** (født 28. januar 1989) er en norsk fotballspiller som for tiden er klubbløs

Han debuterte på toppnivå i norsk fotball for Sogndal i adeccoligaen i 2006 som 17-åring. Etter noen år uten spesielt med spilletid gikk han til Vard Haugesund i 2. divisjon hvor han var angrepsspiller, og gikk etter hvert til FK Haugesund. Han spilte for FK Haugesund i Tippeligaen, men fikk aldri fast plass på laget, og gikk til Bryne foran 2013-sesongen.

## Referanser


## Eksterne lenker
* 
* Spillerprofil hos Alt om fotball
Fylkesvei 1126

**Fylkesvei 1126** går mellom Bekkene og Spjærøykilen i Hvaler kommune. Veien er 3,9&nbsp;km lang.

Frem til 2019 hadde veien betegnelsen fylkesvei 485 (Østfold).

## Kommuner og knutepunkter

* Kystmuseet Hvaler
*Dypedal

*Nygård

*Spjær

*Endepunkt Spjærøykilen

## Referanser




## Eksterne lenker
* Vegvesenets vegkart 
*
Slaget ved Sarhu

**Slaget ved Sarhu** (kinesisk: 薩爾滸之戰; hanyu pinyin: *Sàěrhǔ zhīzhàn*; hangeul: 사르후 전투) var en avgjørende rekke kamphandlinger utstrakt over seks dager under den mandsjuiske invasjonen av Ming-Kina mellom det mandsjuiske Senere Jin-dynastiet (kalt Qing-dynastiet etter 1644) og det kinesiske Ming-dynastiet, som inkluderte styrker fra det koreanske kongedømmet Joseon som var skattskyldig til Ming og den jursjenske Yehenara-stammen, den eneste stammen Nurhaci ikke hadde beseiret. Konflikten endte med en knusende seier til mandsjuene. 

Tidligere hadde Nurhaci forent alle jursjen-stammene (med unntak av Yehe-stammen) og grunnlagt mandsjunasjonaliteten. Mandsjuenes styrker var organisert inn i de såkalte *[[åtte banner]]ne*. Han inntok en fiendtlig holdning ovenfor kineserne, og i 1618 erklærte han krig mot Kina med sine *[[De sju klagemål|Sju klagemål]]*. Deretter okkuperte han midlertidig flere kinesiske byer i Nord-Kina. Zhang Chengyins død sjokkerte også de kinesiske myndighetene. I 1619 angrep Nurhaci Yehe i et forsøk på å utfordre Ming-dynastiet i Kina. Kineserne bestemte seg for å sende en stor styrke mot ham.

Kinesernes plan var å angripe Nurhacis hjemsted, Hetu Ala, fra fire forskjellige retninger. En massiv ekspedisjonsstyrke ledet av militærkommissær Yang Hao skulle utføre angrepet. Planen endte med et katastrofalt nederlag etter seks dager med harde kamper. De kinesiske styrkene fra nord og vest (venstre fløy) og øst (sammen med sør høyre fløy) ble alle utslettet av det mandsjuiske kavaleriet. Angrepet fra sør ble etter de andre angrepenes nederlag sendt tilbake, og ble lurt av mandsjuene til å tro at de også ville bli angrepet, og flere tusen døde i det følgende kaoset. Liu Ting og Du Song, generalene som ledet angrepene fra vest og øst, ble drept i kampene, mens Gang Hongrip, den koreanske kommandanten, overga seg og de overlevende av 13&nbsp;000 av soldatene hans. General Gang ble holdt fanget av mandsjuene siden han snakket godt mandsjuisk, og han ble senere lurt til å tro at den koreanske regjeringen hadde drept familien hans, slik at han bestemte seg for å hjelpe mandsjuene da de invaderte Korea i 1627. General Li Rubai begikk selvmord etter dette nederlaget.

Siden de mandsjuiske kavaleristyrkene klarte å ødelegge store kinesiske styrker væpnet med kanoner og geværer, er dette slaget blitt sammenlignet med slaget ved Nagashino, hvor en liten styrke væpnet med europeiske geværer spilte en viktig rolle i Oda Nobunagas seier over Takeda-klanen. Nurhacis seier ved Sarhu skal ha skyldtes at han hele tiden konsentrerte styrkene sine i én kolonne. Etter dette slaget fortsatte mandsjuene kampen mot Míng-dynastiet, og i 1644 brøt de gjennom Den kinesiske mur og erobret Nord-Kina, og fram til 1680-tallet hadde mandsjuenes nye dynasti, Qing-dynastiet, også lagt under seg Sør-Kina og Taiwan, og ekspansjonen fortsatte med erobringer av nye ikke-kinesiske landområder vest for Kina helt fram til 1700-tallet. 

## Litteratur
* .
Bjørvikatunnelen

**Bjørvikatunnelen** er den nest vestligste delen av Operatunnelen, en motorvei-tunnel på  under Oslo sentrum. Den binder sammen delene Festningstunnelen i vest med Ekebergtunnelen i øst. Hensikten med tunnelen er å flytte trafikken vekk fra Bjørvika og Gamlebyen, og frigjøre arealet der E18 gikk og som okkuperes av Bispelokket, trafikkmaskinen ved Oslo S der Bispegata og Nylandsveien i dag møtes.

Østgående løp ble åpnet 26. april 2010 og Vestgående løp ble åpnet 20. september 2010.

Tunnelen knytter Festningstunnelen ved Havnelageret i den ene enden med Ekebergtunnelen og Mosseveien ved Sørenga i den andre enden. Den er på  meter, hvorav 675 meter er bygget som senketunnel satt sammen av prefabrikkerte seksjoner. Medregnet tilførselsveier, av- og påkjøringsramper og lignende er den totale veilengden ca. 8&nbsp;000 meter. Taket av tunnelen ligger ti meter under havoverflaten, i gjennomsnitt.

Ventilasjonen i øst sikres av fire 40 meters høye luftetårn plassert to og to på Sørenga, det ene paret på sporområdet til Østfoldbanen og det andre paret nærmere sjøen. I vest ventileres Bjørvikatunnelen gjennom Festningstunnelen, som har egne luftetårn på Filipstad.

Byggingen startet 15. august 2005. Østgående løp åpnet 26. april 2010, vestgående åpnet for trafikk 20. september 2010 kl. 05.30. Den ble offisielt åpnet av Kong Harald den 17. september 2010. Tunnelen finansieres delvis av Staten, delvis av Oslo kommune og delvis av bompenger fra Fjellinjen. Hele Bjørvikaprosjektet koster 5,9 mrd. kr, inkludert nytt bygatenett.

Hele tunnelen ble åpnet i 2010, men av- og påkjøringsveiene ved Havnelageret ble ikke ferdige før i mars 2012.

Senketunnelen er sammensatt av seks elementer som er 112 meter lange, 27 meter brede og 10 meter høye. Under byggingen hadde elementer endevegger som sørget for at vannet ble holdt ute til de var sammenkoblet.

Utviklingen i retning av et stadig tettere nett av tunneler under Oslo har blitt kritisert av eksperter på veisikkerhet som mener det legger grunnlag for store brannulykker.

Bjørvikatunnelen ble tildelt Betongtavlen i 2011.

## Se også
*Veitunneler i Norge
*Undersjøiske veitunneler i Norge

## Referanser



## Eksterne lenker
* 
* Vegvesenets sider om prosjektet
Amy McCarthy

**Amy McCarthy** (født 1976) er skuespiller, modell og en yngre søster av Jenny McCarthy. Hun har posert for *[[Playboy]]* og var *Cyber Girl of the Week* og  *Cyber Girl of the Month* i januar 2005.

## Filmroller

### TV
* *[[The Howard Stern Show]]* (herself, 2004)
* *[[Part @ the Palms]]* (host, 2005)

## Referanser


## Eksterne lenker
*
The Spirit (film)

***The Spirit*** (også kjent som ***Will Eisner's The Spirit***) er en amerikansk film fra 2008 basert på tegneserien *[[The Spirit]]* skapt av Will Eisner. Batfilm, OddLot Entertainment og Lionsgate skal produsere filmen. Frank Miller skrev og regisserte filmen, som har Gabriel Macht i rollen som The Spirit og Samuel L. Jackson i rollen som hans verste fiende, The Octopus. Filmingen begynte i oktober 2007, med verdenspremiere planlagt til 25. desember 2008.

## Historie
Frank Miller beskriver hovedkarakteren slik: «The character has a terrifying side to him. This is a man who’s died and came back to life. So it twists into fantasy. And of course there are tons of women in it. There have to be — it’s The Spirit. They’re all in love with him, and he’s in love with all of them. You might say he’s a bit of a slut».
Filmen vil ikke begynne med begynnelsen til The Spirit, men vil åpne med hendelser og eventyrene til helten, etter at helten har begynt sin karriere.

Helten vil være innblandet i et kjærlighets-trekant med Sand Saref og Ellen Dolan, datteren til Central Citys politisjef Dolan. Den kontroversielle figuren Ebony White (fra tegneserien) vil ikke være med i filmen.

## Rollebesetning
* Gabriel Macht som Denny Colt / The Spirit
* Samuel L. Jackson som The Octopus
* Scarlett Johansson som Silken Floss
* Eva Mendes som Sand Saref
* Sarah Paulson som Dr. Ellen Dolan
* Dan Lauria som Commissioner Dolan
* Stana Katic som Morgenstern
* Johnny Simmons som Young Denny Colt
* Louis Lombardi som Phobos: One of the Octopus's henchmen
* Jaime King som Lorelei Rox
* Paz Vega som Plaster of Paris
* Meeghan Holaway som Holly

## Referanser


## Eksterne lenker
* 
* Official website
* Official teaser page
* Video interview with ''The Spirit '' producers at IGN
Liste over kjemiske analysemetoder

**Liste over kjemiske analysemetoder** med akronymer.

## Liste over metoder
Spektroskopi
* Atomabsorpsjonspektroskopi (AAS)
**Grafittovn atomabsorpsjonsspektrometri (GFAAS/ETAAS)
* Atomfluorescensspektrosopi (AFS)
* Energidispersiv spektroskopi (EDS/EDX)
* Infrarød spektroskopi (FTIR)
* Kjernemagnetisk resonans (NMR) 
* Laser Induced Breakdown Spectroscopy (LIBS)
* Raman spektroskopi
* Røntgenfluorescensspektroskopi (XRF)

Separasjonsmetoder
* Atmosfærisk trykk kjemisk ionisering (APCI)
* Feltstrømfraksjonering (FFF)
* Gasskromatografi (GC) 
* High Performance Liquid Chromatography (HPLC)
* Inductively coupled plasma (ICP)
* Kapillærelektroforese (CE)
* Kromatografi 
* Tynnsjiktkromatografi (TLC)
* Superkritiskfluidkromatografi (SFC)

Massespektrometri
* Massespektrometri (MS)

Koblede teknikker
* Gasskromatografi-massespektrometri (GC-MS)
* Væskekromatografi-massespektrometri (LC-MS)
* Kapillærelektroforese–massespektrometri (CE-MS)

Diverse
* Alfapartikkel-røntgenspektrometer (APXS)
* Kolorimetri
* Syklisk Voltametri (CV)
* Differensiell scanning kalorimetri (DSC)
* Elektron paramagnetisk resonans (EPR) også kalt Elektronspinnresonans (ESR) 
* Ion Microprobe (IM)
* Instrumental mass fractionation (IMF)
* Ion selective electrode (ISE) eg. determination of pH 
* Mossbauer spektroskopi
* Neutron activation analysis
* Particle induced X-ray emission spectroscopy (PIXE)
* Pyrolyse gasskromatografi massespektrometri (PY-GC-MS)
* Refraktiv indeks
* Resonance enhanced multiphoton ionization (REMPI)
* Scanning transmission X-ray microscopy (STXM)
* Transmission electron microscopy (TEM)
* Røntgendiffraksjon (XRD)
* Røntgenmikroskop (XRM)

## Se også
*Analytisk kjemi

## Referanser
Wonsan

**Wonsan** (*Wŏnsan si*) er en by i provinsen Kangwon i Nord-Korea.

Byen er en havneby og marinebase og er også hovedstad i provinsen Kangwon.

Opprinnelig het byen Wŏnsanjin (원산진) og byen ble åpnet som havneby med handel i 1880. I 1914 ble Pyongyang-Wŏnsan jernbanen og Shenyang-Wŏnsan jernbanen åpnet, noe som bidro til at byen ble hovedutskipningshavn for de østre deler av landet.

## Administrativ inndeling
Byen er delt inn i 45 dong (nabolag) og 14 ri (landsby).

## Kjente innbyggere
* Kim Ki-nam, diplomat og sekretær i Koreas arbeiderparti.

## Referanser


## Eksterne lenker
*  Kart over Kangwonprovinsen
*  Detaljert kart
*  North Korean Human Geography
*  North Korea Uncovered , (Nord-Korea på Google Earth).
*  Wŏnsan-operasjonen i oktober 1950 under Koreakrigen.
Jo Christian Oterhals

**Jo Christian Oterhals** (født 1972) er en norsk utvikler, opprinnelig fra Romsdal men bosatt i Oslo. Han var administrerende direktør og redaktør for VGTV fra 2000 til 2015. Han satt i ledergruppen til *[[VG]]s* sjefredaktør Torry Pedersen i samme periode. Oterhals jobbet i *VG* fra 1998 fram til 2015, og har bekledd en rekke lederstillinger i mediehuset. Han har blant annet vært administrerende direktør for VG Nett, utviklingssjef for VG Multimedia og direktør for produktutvikling. Etter at han gikk ut av *VG* startet han et eget rådgivningsselskap, i 2016 ble han leder for teknologisatsningen i First House. Fra 2019 har han jobbet fast i NTB etter å ha hatt prosjektstillinger fra 2018. Per 2026 er han innovasjonssjef i NTB.

## Referanser
Fylkesvei 388

**Fylkesvei 388** går mellom Gullskår og Valle industriområde i Fredrikstad kommune. Veien er 500 meter lang.

Frem til 2019 hadde veien betegnelsen fylkesvei 388 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Useldange

**Useldange** (luxembourgsk: *Useldeng*; tysk: *Useldingen*) er en kommune og et tettsted i Luxembourg.  Kommunen, som har et areal på 23,92 km², ligger i kantonen Redingen. I 2005 hadde kommunen  innbyggere. 

## Referanser


## Eksterne lenker
*
Måltid

Et **måltid**, eller et **mål**, er en viss mengde mat, gjerne spist sammen andre, til faste tider. Ordet *mål* kommer fra norrønt *mál* og har sammenheng med at maten ble spist til faste, tilmålte tider. Jf. også engelsk *meal* og tysk *Mahl*. Ordet *mâltîð* ble lånt inn i norsk fra plattysk *mâltît* allerede i middelalderen, og betyr det samme som *mål* i denne sammenhengen.  

Måltid er en av de viktigste kulturbærerne, og ulike kulturer har sine måltid. I middelalderen spiste folk i Norge to mål — *dagverðr* før de tok fatt på arbeidet (eller etter den første økta) og *nâttverðr* når arbeidsdagen var slutt. Språklig gjenfinnes disse ordene i ordene dugurd og nattverd, men ordene har fått nye betydinger. Et måltid som tilsvarer middag er kjent fra slutten av middelalderen; dagverden ble da et lettere morgenmåltid. 

## Historie

### Måltider i norsk bygdekultur
I bygdekulturen ble tiden mellom måltidene kalt for økter, og måltidene var tilpasset arbeidsdagen. Måltidene ville derfor variere gjennom året – vinterstid, når dagene var korte og det var lite arbeid de kunne gjøre, ville det være ren sløsing med mat å stå for tidlig opp om morgenen.  

Fram mot moderne tid har man hatt disse måltidene:

* Åbit; en første matbit om morgenen, gjerne før fjøsstellet.
* Førdugurd; det første hovedmåltidet.
* Dugurd eller durmål; et mellommåltid spist mellom frokost og middag på sommerstid, når arbeidsdagene var på det lengste.
* Middag; et større måltid med kokt mat, spist midt på dagen.
* Eftasvæl og non; mellommåltider mellom middag og kveld.
* Kveldsmat og nattverd; matmål spist når arbeidsdagen var slutt. Grøt og melkesuppe var typisk.

### Måltider i moderne norsk kultur
Folk har ulike arbeidstider og ulik familiestruktur, slik at det ofte ikke er noe måltid som samler alle de som bor sammen i en familie.  Middagen er trolig det måltidet flest er samlet om.  
* Frokost eller Morgenmat; Det første måltidet om morgenen, typisk maten en spiser før skole eller arbeid. 
* Lunsj eller Formiddagsmat; Normalt det andre måltidet i løpet av en dag, ofte spist i matpausen på skole eller jobb. 
* Middag; Et større måltid på ettermiddagen, familien samles ofte til middag etter endt arbeidsdag.
* Kveldsmat; et lett måltid mange spiser etter middag, gjerne servert senere på kvelden, før en legger seg.
* Nattmat, et lett måltid når man har gjester eller er ekstra sent oppe.

Ellers er mellommåltidene typiske for den moderne matkulturen. Her er kaffe og te kulturbærere. Kaffepausene er viktige på mange arbeidsplasser, og ettermiddagskaffen eller kveldskaffen kan samle flere familiemedlemmer enn et hovedmåltid.

## Kilder
* Falk og Torp 1903: *Etymologisk ordbog over det norske og det danske sprog*
* Reidar Svare (1973): *Frå gamal tid – tru og tradisjon* i Vefsn Bygdebok, særbind II.
* Ingvild Øye (2002): «Landbruk under press 800 – 1350» i *Noregs Landbrukshistorie* (Samlaget)

## Eksterne lenker
*
Slagene ved Ningyuan

**Slagene ved Ningyan** var to slag mellom det mandsjuiske senere Jin-dynastiet (kalt Qing-dynastiet etter 1644) og det kinesiske Ming-dynastiet under den mandsjuiske invasjonen av Kina. 

## Det første slaget ved Ningyuan

Det første slaget ved Ningyuan var en liten seier for Ming-dynastiets styrker etter flere nederlag mot de mandsjuiske styrkene, som for eksempel slaget ved Sarhū  i 1619, og Ming-hæren hadde blitt svekket. En del av Ming-dynastiets nye strategi var å utvikle en militær festning i Ningyuan. Yuan Chonghuan og Sun Chengzong styrket forsvaret i Ningyuan i tilfelle mandsjuene skulle angripe. 

Etter at Sun ble erstattet som øverstkommanderende for Ming-styrkene, beordret den nye kommandanten at hæren skulle trekke seg tilbake fra alt land utenfor den store muren, noe som gjorde at Yuan, som var imot denne ordren, nå måtte lede én enkel hærstyrke for å beskytte Ningyuan. 

I 1626 bestemte mandsjuenes leder Nurhaci å benytte sjansen som oppstod etter at Ming-hæren trakk seg tilbake, og han ledet selv en styrke på omtrent 100.000 mann mot Ningyuan. 

Yuans hæravdeling bestod bare av 10&nbsp;000 mann. Yuan brente alt utenfor byen, og sendte også vakter til den store muren for å henrette mulige desertører fra Ningyuan, noe som styrket byens moral. 

Tjue dager senere kom Nurhacis hær fram til byen, og startet angrepet umiddelbart. Etter to dagers kamp hadde soldatene og borgerne av Ningyuan påført Jin-styrkene høye tap, og også Nurhaci ble skadet av kanonild, og ga ordre om retrett. 

Mans mandsjuene flyktet, fortsatte Ming-styrkene å påføre dem store tap. Nurhaci flyktet til Mukden, den gang hovedstad i dynastiet hans, og døde der av sårene sine i september, 68 år gammel. Hans åttende sønn, Huang Taiji, ble den nye storkhanen over mandsjuene.

## Det andre slaget ved Ningyuan
Ming-styrkene brukte nå samme strategi på Jinzhou som de hadde brukt på Ningyan, og etablerte en militærbase der. Ningyuan ble hovedkvarteret for Ming-hæren, med Yuan Chongyuan stasjonert der. Det andre slaget om Ningyuan  (som også inkluderte kamper ved Jinzhou) skjedde et år etter det første, i 1627, og der led også Huang Taiji et stort taktisk og strategisk nederlag for Ming-styrkene. Men nå la Huang en plan for å få Yuan myrdet. 

Selv etter Yuan Chonghuans død klarte ikke mandsjuene å ta Ningyuan-garnisonen. Garnisonen ble riktignok beordret å komme til unnsetning mot en hær med opprørere i Beijing. Beijing hadde riktignok falt til opprørerne før garnisonen kom fram, og ble senere tatt av mandsjuene, som fortsatte krigen i mange år, helt til de hadde erobret hele Kina.
Fylkesvei 1198

**Fylkesvei 1198** går mellom Brandstorp og Åserød i Sarpsborg kommune. Veien er 3,3&nbsp;km lang.

Frem til 2019 hadde veien betegnelsen fylkesvei 604 (Østfold).

## Kommuner og knutepunkter

*Endepunkt Åserød

## Referanser




## Eksterne lenker
* Vegvesenets vegkart 
*
Serra da Estrela

**Serra da Estrela** («Stjernefjellene») er den høyeste fjellkjeden i Portugal og inneholder det høyeste fjellet på det portugisiske fastlandet (Ponta do Pico på Asorene er høyere) med en høyde på 1993 meter over havet. Toppen kalles Torre (betyr «tårn») og ligger i Loriga i kommunen Seia. Det er et skisenter i området ved navn Vodafone skisenter.

Fjellkjeden, som ligger mellom kommunene Seia og Covilhã, er omtrent 100 km lang og 30 km på det bredeste. Den består av en stor granittrygg som en gang dannet Portugals sørlige grense. Med bratte knauser og gjel, elver og innsjøer, vakre skoger og flott utsikt, er området et av de flotteste naturområdene i landet. 

Fjellkjeden er i dag en del av en naturpark med gode muligheter for skisport. 

Det er tre elver som har sine utspring i Serra da Estrela: Mondego, som er den største elven som renner innenfor Portugals grenser, Zêzere, som er en sideelv til Tejo, Alva, en sideelv til Mondego. 

Serra da Estrelahund (*Cão da Serra da Estrela*) er en hunderase som har fått navn etter dette området, der den har vært avlet som vokterhund gjennom århundrer av de lokale bøndene. 

## Bilder

Covilhanevao.JPG
Estancia vodafone.JPG
Serra da Estrela II Portugal.jpg
Serra da Estrela III Portugal.jpg
Serra da Estrela-108-Dorf-2011-gje.jpg
Serra da Estrela-140-Ginster-Wolke-2011-gje.jpg
Serra da Estrela-150-Felsen-Balance-2011-gje.jpg
Serra da Estrela-182-Allium-2011-gje.jpg


## Eksterne lenker
* 
* Serra da Estrela-hunden
* Turisme i området
* Postkort frå Serra da Estrela
* Turbilete frå Serra da Estrela
Senatstorget

**Senatstorget** (finsk *Senaatintori*) er et torg midt i Helsingfors sentrum, omgitt av mange offentlige bygninger. Arkitekten bak torget og de fleste byggene er Carl Ludvig Engel (1778–1840).

Senatstorget kan sees som en allegori for den religiøse, politiske, vitenskapelige og økonomiske makten. Det religiøse representeres av Helsingfors domkirke, som ligger på en platå ovenfor de andre bygningene. Kirken ble bygget mellom 1818 og 1852, og var Engels mest langvarige prosjekt, fullført først tolv år etter hans død.

Den politiske makten ligger i Statsrådsborgen, opprinnelige bygget som *Senatshuset* på østsiden av torget i 1822. Senatet hadde sine møter i huset inntil 1918, da regjeringen tok huset i bruk.

Helsingfors universitets major domus sto ferdig i 1832 på vestsiden av torget og representerer den akademiske makten. På sørsiden av torget bygget flere kjøpmenn, og de kom dermed til å representere den siste samfunnsgruppen.

På midten av Senatstorget står en bronsestatue av Alexander II av Russland. Skulpturen ble laget av Walter Runeberg (1838-1920) og reist 1894 som en anerkjennelse av tsarens sammenkallelse av Lantdagen etter en pause på over 40 år. Tsaren iverksatte samtidig flere reformer  som styrket Finlands indre selvstyre. Rundt statuen finnes figurer som representerer loven, kulturen og bøndene.. 

## Eksterne lenker
*
Gunnar Melbø

**Gunnar Melbø** (1918–2008) var en kristen forfatter. Han arbeidet som lærer i den videregående skolen.  Han var i mange år ansatt ved Kristelig Gymnasium (KG) i Oslo. Han etablerte et eget bokforlag, Gun Bø Forlag, hvor han i hovedsak utga sine egne bøker.

Gunnar Melbø vokste opp i Isfjorden i Rauma kommune i Møre og Romsdal. I sitt yrkeaktive liv bodde han på østlandet, men flyttet tilbake til Romsdal som pensjonist.

Gunnar Melbø ble begravd fra Hen kirke, Isfjorden i Rauma, den 19. juni 2008.

## Bibliografi
Gunnar Melbø skrev flere bøker om kristen tro og om å leve som en sann kristen. Han skrev også en lærebok i religion og en historisk bok om bedehusmiljøet i hjembygda.

### Egne bøker
* 1944 – *Islam: Eit misjonskall.* Den Norske Muhamedanermisjon, 41 sider. – (Nytt opplag 1945)
* 1947 – *Som i Lots dagar.* Lunde forlag, Side 3-92
* 1951 – *Krigerprofeten: Islams grunnlegger. (Om personen Muhammed).*  Lunde forlag, side 3-132
* 1973 – *Sex-revolusjonen : Kampen om det sjette bud.* Lunde forlag, 194 sider. ISBN 82-520-4031-4
* 1973 – *Abort og det 5.bud.*  Gun Bø Forlag, 108 sider. ISBN 82-90120-00-1
* 1983 – *Jeg har en venn.* Undertittel: *grunntanker i kristendom og andre religioner og livssyn.* Gun Bø Forlag, 250 sider. – (1. opplag 1983. Nytt opplag i 1984). ISBN 82-90120-07-9
* 1984 – *Vi som avkristner Norge.* Gun Bø Forlag, 158 sider. ISBN 82-90120-06-0
* 1989 – *Kristenkommunister : hutterianerne i Canada og Pilgrimsfolket i Skandinavia (Om Pilgrimsfolket)* Gun Bø Forlag, 138 sider. ISBN 82-90120-11-7
* 1996 – *Bedehusliv / Gunnar Melbø.* Gun Bø Forlag, 179 sider. ISBN 82-90120-13-3

### Oversettelser
* 1974 – *Det skal tre til eit ekteskap: Kristen skulelagssekretær frå England orienterer og svarar på aktuelle spørsmål* av  Branse Burbridge. Original tittel: *The sex thing.* Gun Bø Forlag, 9 sider. ISBN 82-90120-03-6
* 1974 – *Eksperimentet i Bangkok. Verdensmisjonens grunnleggelse eller sammenbrudd: Fra Kirkenes verdensråds misjonskonferanse i Bangkok 1973.* av Peter Beyerhaus. Original titel: *Bangkok '73. Anfang oder Ende der Weltmission*. Lunde forlag – (Fast grunn-serien nr.10), 221 sider. ISBN 82-520-4611-8

## Kilder
* Nasjonalbiblioteket. Databasesøk i ''Sambok''

## Eksterne lenker
* Les: Gunnar Melbø: ''Vi som avkristner Norge.'' 158 sider.
Greatest Hit (…and 21 Other Pretty Cool Songs)

***Greatest Hit (...and 21 Other Pretty Cool Songs)*** er et samlealbum fra progressiv metal bandet Dream Theater.

Albumet ble utgitt på plateselskapet Rhino Entertainment 1. april 2008. Navnet henviser til sangen «Pull Me Under», som er deres eneste Topp 10 radio-hit. Albumet dekker bandets utgivelser fra 1991 til 2005, og har derfor ikke med spor fra debutalbumet *[[When Dream and Day Unite]]* eller *[[Systematic Chaos]]*, og album utgitt etter dette.

Albumet er delt i 2 CD-er, den første, «The Dark Side» inneholder heavy metal influerte spor, mens den andre, «The Light Side», har bandets melodiøse og ballade-pregede spor.

## Sporliste

## Personell
*James LaBrie – vokal
*John Petrucci – gitar
*John Myung – bass
*Mike Portnoy – trommer, perkusjon
*Jordan Rudess – keyboard (spor 5–11 på disk 1 and spor 6–11 på disk 2)
*Kevin Moore – keyboard (spor 1–3 på disk 1 og spor 1-4 på disk 2)
*Derek Sherinian – keyboard (spor 4 på disk en og spor 5 på disk 2)
* – saksofon på «Another Day» og «Through Her Eyes»
* – vokal på «Through Her Eyes» og «The Spirit Carries On»

## Listeplasseringer

## Eksterne lenker
*
Estádio Algarve

**Estádio Algarve** *([[norsk]]: «Algarve Stadion»)* er et fotballstadion i Faro, Portugal. Stadionet var hjemmebane for klubbene SC Farense og Louletano DC, og er midlertidig hjemmebane for Gibraltars herrelandslag i fotball.

Stadionet har en kapasitet på 30&nbsp;002 tilskuere http://www.fussballtempel.net/uefa/listeuefa2.html og ble bygget til EM i fotball 2004. Da mesterskapet var over, var det ingen klubber som ville bruke stadionet, fordi ingen av de lokale lagene var store nok til å spille der. 

I tillegg til fotball brukes stadionet til musikkfestivalser og konserter, og ble brukt til en etappe av Rally Portugal i 2007.
For en gal, gal, gal, gal verden

***For en gal, gal, gal, gal verden*** (originaltittel: *It's a Mad, Mad, Mad, Mad World*) er en amerikansk krim-komedie fra 1963 regissert av Stanley Kramer. Hovedrollene spilles av Spencer Tracy, Milton Berle, Sid Caesar, Jonathan Winters, Mickey Rooney, Buddy Hackett, Buster Keaton med flere.

## Handling
En gruppe mennesker blir vitne til en bil som i rasende fart kjører av veien. Når de tar seg frem til ulykkesplassen får de, av den hardt skadede føreren, rede på at en stor sum penger er gjemt i en fornøyelsespark i by kalt Santa Rosita. Denne opplysningen utløser en vanvittig jakt på pengene der det gjelder å komme først frem til målet. Alle finner pengene, som så går tapt etter en mengde dramatiske hendelser i slap-stick-stil.

## Om filmen
Filmen fikk brukbare kritikker av filmanmelderne, noe som gjenspeiles i at den har oppnådd 70 % på Rotten Tomatoes.  

Den spilte inn $46 millioner på amerikanske kinoer og $60 millioner på verdensbasis.

Filmen vant en Oscar i kategorien beste lydeffekter og ble nominert i ytterligere fem kategorier. Den ble samme år nominert til to Golden Globes og en Eddie. Den vant samme år to Golden Laurel ved Laurel Awards.

## I rollene
### Hovedroller
* Spencer Tracy som kaptein C. G. Culpeper
* Edie Adams som Monica Crump, hustru av Melville Crump
* Milton Berle som J. Russell Finch 
* Sid Caesar som tannlege Melville Crump (en rolle som opprinnelig var ment for Ernie Kovacs før han døde i en bilulykke)
* Buddy Hackett som Benjy Benjamin
* Ethel Merman som fru Marcus, svigermor for J. Russell Finch
* Dorothy Provine som Emeline Marcus-Finch, hustru av J. Russell Finch
* Mickey Rooney som Dingy 'Ding' Bell
* Dick Shawn som Sylvester Marcus, sønn av fru Marcus og bror av Emeline
* Phil Silvers som arbeidsledige pianospilleren Otto Meyer
* Terry-Thomas som J. Algernon Hawthorne
* Jonathan Winters som Lennie Pike

### Sekundære roller
* Eddie «Rochester» Anderson som drosjesjåfør
* William Demarest som Santa Rositas politisjef
* Jimmy Durante som Smiler Grogan
* Peter Falk som drosjesjåfør
* Paul Ford som oberst Wilberforce

## Referanser


## Eksterne lenker
*
Faro

**Faro** er en by og kommune sør i Portugal. Selve byen har 47&nbsp;402 innbyggere, mens det i hele kommunen bor 64&nbsp;560 (2011). Byen er hovedsete i distriktet Faro og hovedstad i regionen Algarve.

## Kommunens sogn
Faro kommune består av fire sogn (freguesias):
* Conceição e Estoi
* Faro (Sé e São Pedro)
* Montenegro
* Santa Bárbara de Nexe

## Vennskapsbyer
*  Tanger, Marokko  (siden 1954)
*  Hayward, USA
*  Bolama, Guinea-Bissau
*  Huelva, Spania
*  Málaga, Spania

## Galleri

 Fil:MarinaFaro.JPG|Faros marina
 Fil:EstatuaDAfonsoIIIFaro.JPG|Statue av Kong Afonso III
 Fil:GovernoCivilFaro.JPG|Governo Civil of Faro
 Fil:MisericordiaFaro.JPG|The old mercy/church and hospital
 Fil:CamaraMunicipalFaro.JPG|Rådhuset
 Fil:FaroArch.jpg|SGate i Faro


## Referanser




## Eksterne lenker
* 
*  
* University of Algarve (Faro)
* Algarve-Portal: Faro 
* Motorcycling Concentration Faro 2005 (1)
Otto Torvik

**Otto Torvik** (født 12. juni 1901 i Bolsøy, død 8. april 1988) var norsk misjonær i Øst-Turkestan og i India. Han stiftet Den Norske Muhammedanermisjon (NMM) i 1940. Idag er navnet endret til Kristen Muslimmisjon – KMM). Otto Torvik var en sentral person i *Den norske Muhammedanermisjon*.

## Livsløp
Otto Torvik ble født i Romsdal, i Bolsøy sokn like øst for Molde. Faren var Ingebrigt Taraldsen frå Torvik i Romsdal. Han var bonde og lekpredikant. Moren var syk da Otto Torvik kom til verden, hun ba om at sønnen måtte bli brukt i Guds tjeneste.

Etter folkeskolen gikk han på Rauma folkehøgskole i Molde, der fikk han misjonskall. Kallet vokste i han og han fortsatte å studere i Oslo ved Fjellhaug misjonshøgskole som var drevet av Det norsk lutherske Kinamisjonsforbund. Han var utdannet Cand. theol. ved Augsburg Seminary og Master of theology ved Hartford Seminary. Han ble ordinert til prest i 1946.

I 1931 reiste han til kinesisk Turkestan for å se om det var mulig å starte med kristen misjon der.  I 1940 stiftet han Den Norske Muhammedanermisjon (NMM) i Idag er navnet endret til Kristen Muslimmisjon – KMM). Otto Torvik var en sentral person og en periode generalsektretær i *Den norske Muhammedanermisjon*. Åtte år etter at han stiftet *Den Norske Muhammedanermisjon*, i 1948, reiste han til India som pionermisjonær. Han bygde opp misjonstasjonen i Sajinipara, dette var misjonens første misjonsfelt i India.

## Forfatterskap
* 1939 – *Guds medarbeidere.* Bibeltimer  Utgitt av *Misjonskurset på Fjellhaug*. (Nytt opplag ved NMM i 1986).
* 1939 – *Mellom Muhammedanere.*, Bergen.  (Nytt opplag 1946).
* 1940 og 1942 – *Abdulla Jan.*, Bergen.
* 1945 – *Bak Himalaya.* Bergen.
* 1945 – Artikkel i boken A. Tangeraas: *Kamp og spenning.*, Oslo, side 300-314.
* 1961 – *Muhammedanermisjon.*, Oslo.
* 1967 – *Blant muhammedanere i India.*, Stavanger.
* 1971 – *Frelse og ansvar (prekensamling).*, Stavanger.
* 1981 – *Helene fra Kirgisistan.*, Oslo. 
* en rekke artikler i bladet *[[Lys over land]]*.

## Referanser


## Litteratur
* Nils Bloch-Hoell. 1954. *Muhammedanermisjon.* Oslo.  Brosjyre.
* Jens Christensen. 1959. *Islam.* København.
* Torben Christensen. 1957. *En kirke blir til.*
* Nils Dybdal-Holthe. 1976. *På troens veier. Torviks 75-årsdag.* 
* Nils Dybdal-Holthe. 1989. *På Jesu bud. NMM 50 år.*
* Olav Hodne. 1967. *The Seed bore Fruit.*, Dumka. 
* Gunnar Melbø. ?. *Islam – et misjonskall*.
* Gunnar Melbø. 1951. *Krigerprofeten*.
* Gunnar Melbø. ?. *Korset kaller*. 
* O. G. Myklebust (red). 1949. *Muhammedanismen som misjonsproblem.*
* Geir Valle. 1973. *Religionene og kristen misjon.*
* A. Romarheim. ?. *Muslimenes tro og vår egen tro.* 
* Arne Rudvin. 1971. *Evangeliet og Islam.* 
* Norsk Misjonsleksikon 1-3. 1965.
* Kilder ved NMMs kontor (forhandlingsprotokollar, rekneskap, brevarkiv).
* Lys over land – blad for Kristen Muslimmisjon.
* Torvik egne bøker.
Stråselskap

**Stråselskap** eller **konduiteselskap** er betegnelsen på et selskap som er etablert med den hensikt å skjule informasjon om eierskap og/eller økonomiske verdier. Noen grunner til å benytte slike selskap kan være: 

* Strategisk hemmelighold
* Skatteunndragelser
* Hvitvasking

I praksis så fungerer dette ofte ved at et bank-, finans- eller advokatfirma står registrert som innehaver i stedet for de egentlige eierne.

Slike selskaper kan være opprettet i et skatteparadis for å utnytte skatteavtaler og dermed omgå regler for nasjonal beskatning, som regel ved å unnlate å opplyse hjemlandets skattemyndigheter om avkastning på finanskapital i utlandet. De kan også brukes også til hvitvasking av penger eller til å bedrive andre former for økonomisk kriminalitet i regi av selskapets eier fra hjemlandet. Slike selskaper er både lette og billige å opprette, og er spesielt vanlige blant investorer fra land med høyt skattenivå.

## Se også
* Stråmann
* Globalinntektsprinsippet
Joshua Nkomo

**Joshua Mqabuko Nkomo** (født 19. juni 1917 i Semokwe i Matabeleland, død 1. juli 1999 i Harare) var en politiker fra Zimbabwe. Han var grunnlegger av Zimbabwe African People's Union (ZAPU) og var visepresident i Zimbabwe fra 1988 til 1999.

## Tidlig liv

Nkomo var sønn av et lærer- og legpredikantektepar fra Sør-Rhodesia og tilhørte den etniske gruppen ndebele i Matabeleland. Han utdannet seg til sosialarbeider i Sør-Afrika, og møtte bl.a. Nelson Mandela ved Universitetet i Fort Hare.

I 1948 bosatte han seg i Bulawayo og var aktiv i en fagforening for svarte jernbanearbeidere, Railway Workers Union.

## Politisk aktivitet

På 1950-tallet deltok han i grunnleggelsen av National Democratic Party og engasjerte seg mot det britiske kolonistyret. Han fikk en ledende rolle i African National Congress i 1952. I 1959 reiste han i eksil. Han kom tilbake til Sør-Rhodesia i 1960 og ble samme år leder for National Democratic Party. I 1961 grunnla han Zimbabwe African Peoples Union sammen med Robert Mugabe. Zimbabwe African Peoples Union ble forbudt året etter, og Mugabe grunnla da sammen med de fleste fra shonafolket Zimbabwe African National Union (ZANU). Dermed var det hovedsakelig ndebele igjen i den da forbudte organisasjonen ZAPU.

I 1964 ble Nkomo arrestert av Ian Smiths regjering, og sonet ti år i fengsel. Mens Nkomo satt i fengsel mistet ZAPU sin ledende rolle i kampen mot det hvite mindretallsstyret til Mugabes ZANU.

I 1976 innledet ZAPU og ZANU et samarbeid under navnet Patriotic Front. Nkomo var også president for den ene fløyen i ANC etter gjenopprettelsen av organisasjonen i 1975.

Etter det første valget i Zimbabwe i 1980 ble Nkomo utnevnt til innenriksminister og senere minister uten portefølje i Robert Mugabes regjering. På grunn av et konfliktfylt forhold til Mugabe gikk han ut av regjeringen i 1982, og i de følgende årene pågikk en lavintens borgerkrig mellom ZANU og ZAPU. I 1987 kom det til enighet om å slå sammen ZANU og ZAPU til ZANU-PF. Nkomo ble første minister ved presidentkontoret, og i 1988 ble han visepresident i Zimbabwe. Denne stillingen hadde han frem til sin død i 1999.

## Referanser
Azteca

**Azteca**/**Azteka**/**Aztec**/**Aztek** kan sikte til

* Aztekere, en sivilisasjon i Mesoamerika
* Nahuatl, også kjent som aztek (aztec) språk.
* Azteca (hest), en hesterase.
* Azteca (maur), en slekt av maur som tilhører underfamilien Dolichoderinae
* Adidas Azteca, kampball fra fotball-VM i 1986.
* Banco Azteca, meksikansk bank.
* Estadio Azteca, fotballstadion i Mexico by.
* Líneas Aéreas Azteca, meksikansk flyselskap.
* TV Azteca, meksikansk TV-selskap/TV-stasjon.
* Azteca Records, plateselskap fra USA.
* Aztec (New Mexico), by i New Mexico i USA.
* Aztec C, programmeringspråk.
* The Aztecs, australsk popband
* Pontiac Aztek, bilmerke fra General Motors Corporation.
* Piper Aztec, en flytype.
* Aztec, en prøvesprenging av en atombombe på Christmasøyen.
* Aztec (bok), en bok skrevet av Gary Jennings.
Nuevo Laredo

**Nuevo Laredo** er en by i den meksikanske delstaten Tamaulipas. Byen ble grunnlagt i 1848. Nuevo Laredo befinner seg langs Río Bravo helt nord på grensen mot USA og den fungerer som administrativt senter for kommunen. Folketellinger fra 2005 viser at byen har et totalt innbyggertall på 348&nbsp;387. Sammen med Laredo i Texas, inngår byen i storbyområdet Zona Metropolitana Nuevo Laredo–Laredo med et totalt innbyggertall på 718&nbsp;073.

## Eksterne lenker
*
Gjøkalv

**Gjøkalv** er en kalv som er gjøet til slakt og fostret hovedsakelig opp på morsmelk (helmelk). Fordi kjøttet, som også kan kalles *gjøkalv*, har lavt jerninnhold, blir det lysere og mørere enn hos andre kalver. Gjøkalver blir slaktet når de veier fra 35 til 70 kilo eller når de er rundt tre måneder gamle.

Ordet *gjø* betyr «fôre godt», eller egentlig «gjøre god». Gjøkalv kan på dansk kalles *fedekalv*, på svensk *gödkalv* og på engelsk *fatted calf* eller *fatling*.

## Andre betydninger
* «Å slakte gjøkalven» er en metafor eller et symbol for storslagen feiring og glede og fest ved helt spesielle anledninger. Uttrykket stammer fra Jesu lignelse om Den bortkomne sønnen i Bibelen. Der heter det i Lukas-evangeliets 15. kapittel, 23. vers: *«Og hent gjøkalven og slakt den, og la oss ete og være glade!»*. Gjøkalv ble også brukt som ekstra fint brennoffer for å få tilgivelse fra Gud.
* «Gjøkalv-effekten» er en spøkefull betegnelse på det at noen går fort opp i vekt etter en slankekur når de begynner å spise som de har gjort før.

## Se også
* Kalv
* Gjøgris, gris som gjøs til slakt (eller kjøtt av slik gris)
* Dielam

## Eksterne lenker
* Reklame for fersk gjøkalv
Tone Vigeland

**Tone Vigeland** (1938–2024) var en norsk sølvsmed og smykkekunstner. Hennes smykker har blitt beskrevet som «formfullendte arbeider [som] kan være utfordrende og faretruende med uttrykk som er vakre og dramatiske, kontrollerte og rå.» Det ble sagt om henne (av Leena Mannila) at hennes navn «går stadig igjen i publikasjoner og sentrale utstillinger når det beste og det mest avanserte innen smykkekunsten på verdensbasis skal vises frem og omtales».

## Utdannelse
Hun ble utdannet ved Statens Håndverks- og Kunstindustriskole 1955–1957, Oslo yrkesskoles smykkelinje (1957) og PLUS brukskunstsenter i Fredrikstad (1959). Hun tok svennebrev 1961 og mesterbrev 1962.

## Kunstnerisk virke
Vigeland startet egen virksomhet i 1961. Hennes kunst gjennomgikk flere faser: enkel «scandinavian design» i 1960-årene, nye materialer i 1970-årene, «spiker-smykker» med etniske assosiasjoner i 1980-årene, en dreining mot det skulpturale i løpet av 1980-årene. Etter 1995 arbeidet hun med skulpturer hvor teknikkene var de samme som i smykkene, men hvor formatene gikk mot romutsmykninger.

## Priser og hedersbevisninger
Hun ble hedret med designprisen Jacobprisen 1965. For utformingen av øreringer og armbånd for bedriften Norway Designs A/S mottok hun to ganger Merket for god design i 1966.  Etterhvert mottok hun også Statens arbeidsstipend i 1966, Statens garantiinntekt i 1978, Oslo bys kunstnerpris i 1987, den svenske Prins Eugen-medaljen i 1988 og Anders Jahres kulturpris i 2002. Hun ble utnevnt til kommandør av St. Olavs Orden i 1996.

Hun er kjøpt inn av en rekke norske museer, i tillegg til Victoria and Albert Museum i London, Cooper-Hewitt Museum og Museum of Modern Art i New York, National Museum of Modern Design i Tokyo, Musée des Arts Décoratifs i Paris og Pinakothek der Moderne i München. Et høydepunkt i hennes karriere var en retrospektiv utstilling som ble vist i Norge, USA og Japan i perioden 1995–1998.

I 2014 var hun festspillutstiller i Bergen Kunsthall.

## Familie
Tone Vigeland var datter av maleren Per Vigeland, søster av Pål Vigeland, sønnedatter av Emanuel Vigeland og grandniese av Gustav Vigeland.

## Litteratur
* Cecilie Malm Brundtland. *Tone Vigeland, jewellery + sculpture : movements in silver*. Stuttgart: Arnoldsche, 2003. 183 sider. Parallell engelsk og norsk tekst. ISBN 3-89790-185-4. Også utgave med parallell tysk og engelsk tekst.
* Jorunn Veiteberg. «Tone Vigeland : karrieren, arbeidet, smykkene, skulpturene» I: *Kunsthåndverk*, nr 1/2, 2001
* *[[Jan Groth (1938–2022)|Jan Groth]]: Tegninger, Tone Vigeland: Skulpturer*. Nordjyllands kunstmuseum, 2000. 93 sider. ISBN 87-88307-43-3
* *Tone Vigeland : Norwegian art jewelry*. Tokyo: National Museum of Modern Art, 1997. 100 sider. Japansk tekst
* *The jewelry of Tone Vigeland 1958-1995*. Editor: Anniken Thue. Kunstindustrimuseet i Oslo, 1995. 109 sider. ISBN 82-7177-412-3

## Referanser
Nordre gravlund (Oslo)

**Nordre gravlund** er en gravlund i Oslo, mellom Ullevål universitetssykehus og Sagene. Området, som er på 160 dekar, avgrenses i grove trekk av Thulstrups gate, Jutulveien, Uelands gate, Kierschows gate og en gangsti fra sykehusområdet til krysset Kirkeveien/Geitmyrsveien. Gravlunden har adresse Kierschows gate 10. Diagonalt gjennom gravlunden går Tåsenveien.

## Historikk
Gravlunden ble opprettet i 1884, etter at kommunen samme år hadde kjøpt løkkeeiendommen Geitmyra gård.. Deler av det opprinnelige arealet er seinere avgitt dels til sykehuset, dels til Geitmyra skolehager og dels til gategrunn. Men gravlunden er også utvida flere ganger.

## Kapellet
Det er et mindre kapell ved hovedinngangen. Bygningen var i utgangspunktet en låve under Geitmyra gård. 

## Minnesmerker og enkeltgraver
Ved kapellet er et minnesmerke over 23 medlemmer av sentralkomiteen i Norges Kommunistiske Parti, drept under andre verdenskrig. Det er utført av Odd Hilt. Et noe unorsk gravmæle er gravstedet til Gustav Martinsen, som eide Bjølsen Valsemølle, og hans familie.

Andre kjente personer som er gravlagt på Nordre gravlund er:
* Anbjørg Sætre Håtun, programleder og journalist
* Anne Holsen, forkjemper for kvinnenes stemmerett
* Egil Monn-Iversen, komponist og produsent
* Halvdan Koht, historiker og politiker
* Jolly Kramer-Johansen, komponist
* Johnny Bergh (1934-2014), tv-regissør og -produsent
* Rolf Riktor (1934-2005), NRK-medarbeider og informasjonsmann.
* Rudolf Nilsen, dikter
* Sølvi Wang, skuespiller, sanger og komiker
* Thorleif Auerdahl, forfatter
* Yngvar Wang (1904-1960), jazzmusiker
Det er et eget gravfelt for Diakonhjemmet.

## Gravlunden i litteraturen
Oskar Braaten skriver i fortellinga «En hjemkomst»: «Når de gamle maskinene tok til å bli skrøpelige, blev de revet ned og slått i stykker og kjørt bort og solgt som skrap. Når folkene hadde gjort i fra sig, blev de kjørt op på Nordre Gravlund og gravd ned der.»

## Referanser


## Litteratur
* 

## Eksterne lenker
* 
*  Gravferdsetaten i Oslo kommune
*  Arc! om kapellet
*  PDF-kart over gravlunden
*  Gravsøk i Oslo kommune 
*  Fra innvielsen av NKP-monumentet – artikkel i Friheten
*
Joseph Msika

**Joseph Msika** (født 6. desember 1923, død 4. august 2009) var en politiker fra Zimbabwe og medlem av regjeringspartiet ZANU-PF. Han har vært visepresident i Zimbabwe under Robert Mugabe siden 23. desember 1999. Frem til september 2003 var han visepresident sammen med Simon Muzenda. Etter Muzendas død var han eneste visepresident i et drøyt år, frem til Joice Mujuru ble utnevnt til en av Zimbabwes to visepresidenter i desember 2004.

Msika var opprinnelig medlem av Joshua Nkomos parti Zimbabwe African People's Union (ZAPU), som ble slått sammen med Robert Mugabes Zimbabwe African National Union til ZANU-PF i 1987.

Msika deltok i delegasjonen under forhandlingene som ledet til Zimbabwes uavhengighet i 1980, *[[Lancaster House-avtalen]]*.

Hans forgjenger som visepresident var Joshua Nkomo, som døde i 1999.

## Referanser
Østbyen skole

**Østbyen skole** er en barneskole i Østbyen bydel i Bodø.

Den har per 2023 ca 300 elever fra 1. til 7. trinn, og rundt 40 ansatte.

## Beliggenhet
Skolen ligger i Ole Reistads vei, i østre del av Bodø sentrum. Fra skolen er det kort vei til blant annet Rensåsparken, Bodøsjøen friluftsmuseum, Jektefartsmuseet, Galleri Bodøgaard, Norsk Luftfartsmuseum og Bodø Spektrum (med Nordlandsbadet og Nordlandshallen).

## Nedleggingsforslag
Bodø kommune har flere ganger behandlet forslag om å legge ned Østbyen skole. Blant annet var dette et tema i februar 2023.

## Referanser


## Eksterne lenker
*Offisielt nettsted Besøkt 19.&nbsp;april 2023.
Rut Tellefsen

**Rut Tellefsen** (født **Rut Fredriksen** 23. august 1930 i Malvik) er en norsk skuespiller.

Rut Tellefsen debuterte på Det Norske Teatret som Kristin i dramatiseringen av Sigrid Undsets romanverk *[[Kristin Lavransdatter]]* i 1956, og har siden vært en bærende kraft innen norsk teater. Tellefsen har blant annet spilt Dronning Elisabeth i *[[Maria Stuart]]*, tittelrollen i *Sarah Bernardt* og Moren i *Bobby Fischer bor i Pasadena*. Hun har også framstilt Johanne Luise Heiberg i Enquists drama *Från regnormarnas liv*. Hun har tallrike Ibsenroller bak seg, som Rita Allmers i *[[Lille Eyolf]]*, tittelrollen i *[[Hedda Gabler]]*, Mor Aase i *[[Peer Gynt]]*, Aline i *[[Bygmester Solness]]* og Brands mor i *[[Brand]]*. Hun var med i episodene «I vranglås» og «Den store eldretreffen» i den norske komedieserien *[[Mot i brøstet]]* som ble skrevet av Tore Ryen og  gikk på TV2 fra 1993 til 1997. Hun har også hatt større oppgaver på film og i TV. 

Hun har, sammen med datteren Pia Tellefsen vært en drivkraft for å få opp Henrik Wergelands skuespill *[[De sidste Kloge]]* som turneforestilling i Wergelandåret 2008. Premieren fant sted på Akershus festning 28. juni 2008.

## Teaterroller (utvalg)

## Æresbevisninger
Tellefsen ble i år 2000 utnevnt til ridder av St. Olavs Orden og har mottatt Teaterkritikerprisen, Per Aabels ærespris, Amandaprisen og Aase Byes legat.

## Referanser


## Eksterne lenker
*
Snåsa historielag

**Snåsa historielag** er et lokalhistorisk lag for Snåsa kommune, Nord-Trøndelag.

Laget utgir årsskriftet *Kumur*. Ordet *Kumur* er dialekt for knuppene på fjellbjørka. Målet er å ta vare på minner om det som skjer og har skjedd i arbeid og åndsliv i bygda. Det første heftet ble utgitt i 1980. Historielaget har et betydelig lager av utgitte Kumur og andre bøker som angår Snåsa. Blant annet gav de i 2014 ut en billedbok for Snåsa med bilder eldre enn 1950.
Gerhard Herzberg

**Gerhard Herzberg** (født 25. desember 1904 i Hamburg, død 3. mars 1999 i Ottawa i Ontario) var en tysk-kanadisk kjemiker og fysiker. I 1971 mottok han Nobelprisen i kjemi.

## Biografi
* 1904 Født og utdannet i Hamburg, Tyskland
* 1928 Dr. Ing. graden ved Technische Universität Darmstadt under H. Rau
* 1928&ndash;30 Post-doktor arbeed ved Universitetet i Göttingen og Bristol University under James Franck, Max Born, John Lennard-Jones
* 1930 Darmstadt University of Technology: Privatdosent (foreleser) og seniorassistent i fysikk
* 1935 Gjesteprofessor, University of Saskatchewan (Saskatoon, Canada)
* 1936&ndash;45 Professor i fysikk, University of Saskatchewan
* 1939 Medlem av Royal Society of Canada
* 1945&ndash;8 Professor i spektroskopi, Yerkes Observatory, University of Chicago (Chicago, United States)
* 1948 Direktør for Division of Pure Physics, National Research Council of Canada
* 1951 Medlem av Royal Society of London
* 1957&ndash;63 Viseresident for International Union of Pure and Applied Physics
* 1956&ndash;7 President for Canadian Association of Physicists
* 1960 gir Bakerian Lecturer av Royal Society of London
* 1966&ndash;7 President for Royal Society of Canada
* 1968 Medlem i Order of Canada
* 1968 George Fischer Baker ekstern foreleser i kjemi ved Cornell University (Ithaca, UStA)
* 1969 Willard Gibbs Award
* 1969 Distinguished Research Scientist i recombined Division of Physics, ved National Research Council of Canada
* 1970 Foreleser for Chemical Society of London, mottar Faraday Medaljen
* 1971 Nobelprisen i kjemi "for his contributions to the knowledge of electronic structure and geometry of molecules, particularly free radicals"http://nobelprize.org/nobel_prizes/chemistry/laureates/1971/index.html
* 1971 Royal Medalje fra Royal Society of London
* 1973-1980 Bestyrer for Carleton University (Ottawa, Canada)
* 1992 Medlem av Queen's Privy Council for Canada
* 1999 Døde i en alder av 94

## Referanser


## Eksterne lenker
Bar (enhet)

En **bar** er en måleenhet for trykk med symbolet **bar**. Enheten er verken med i SI-systemet eller cgs-systemet, men er godkjent for bruk med SI. Én bar er definert som 100&nbsp;kPa, og atmosfæretrykket ved havnivå er 1,01325 bar, altså omtrent lik én bar.

Enheten bar ble innført av den norske meteorologen Vilhelm Bjerknes i 1906. Ordet *bar* er avledet av gresk *baru*, «tung». Men prefikset *bar-* med samme grunnbetydning ble innført allerede i 1666 av Robert Boyle i ordet barometer.

## Absolutt og relativt trykk

Ofte måles trykk relativt til atmosfæretrykket ved hjelp av et manometer. Når en gass eller væske er *trykksatt* vil det si at den har et trykk høyere enn atmosfæretrykket, og denne trykkdifferansen oppgis av og til med enheten **barg** eller **barG**, der *g* kommer fra engelsk **, «måletrykk»), men ofte brukes det bare bar. Som regel fremkommer det av konteksten om det er snakk om absolutt eller relativt trykk.

Millibar er blant de vanligste enhetene i barometere. Disse viser relative trykkforskjeller.

## Referanser


## Se også
* Psi (trykkenhet)